Next Unit of Computing

Next Unit of Computing (NUC) on Inteli loodud miniarvutite ja nende toorikute tootesari. Tavalise NUC-i komplekti kuuluvad emaplaat koos sülearvuti protsessoriga, korpus koos radiaatori ja ventilaatoriga, väline toiteplokk ja VESA kinnitusplaat, millele lisatakse muutmälu ja kõva- või pooljuhtketasIntel NUC History: Formation, Generations, Acceptance. Simply NUC. Vaadatud 19. jaanuaril 2024.. Esimene Inteli miniarvuti jõudis turule 2013. aasta esimeses kvartalis ja kuni 2023. aastani tootis NUC-e Intel, kuid sealt edasi toodab NUC kaubamärki kandvaid miniarvuteid AsusShilov, Anton. (2. oktoober 2023). Asus Formally Completes Acquisition of Intel's NUC Business. AnandTech. Vaadatud 19. jaanuaril 2024..

 Ajalugu 
 Mõttest tooteni 
pisi|vasakul|NUC-i leiutanud inseneride eesmärk oli konstrueerida võimalikult väikese emaplaadiga arvutiRobtech. (22. september 2020). History of Intel NUC mini PC Documentary. YouTube. Vaadatud 12. veebruaril 2024.

Endise Inteli turundusjuhi John Deatherage'i sõnul sündis NUC-i idee siis, kui Intel otsustas lõpetada emaplaatide tootmise. Nonde konstrueerimisega tegelenud osakond otsustas välja selgitada, kuivõrd väikse emaplaadi suudab meeskond luua. Väike emaplaat pidi olema skaleeritav ja töötama nii vähese voolutarbega Intel Atom protsessorite kui ka võimsamate Intel Core i7 protsessoritega.

Joel Christenseni juhtimisel valmiski 4 × 4 tolli (ligikaudu 10 × 10 sentimeetrit) mõõtmetega emaplaat. Selleks kasutati sülearvutite komponente, sealhulgas protsessorit ja SO-DIMM mälumooduleid. Komponendid paigutati kompaktsesse korpusesse ja inseneride töö tulemus nimetati Next Unit of Computinguks ehk lühidalt NUC-iks.

Deatherage'i väitis, et NUC-i loojate eesmärk oli olla innovaatiline ja kasutada alati kompaktset korpust. Meeskonna väiksus võimaldaski olla paindlik, mistõttu sarnanes õhkkond iduettevõtte omaga. NUC-i kompaktse vormi tingisid samas ka praktilised kaalutlused, sest nende arendamiseks ei eraldatud palju vahendeid.

2011. aastal esitlesid insenerid NUC-i maketti ettevõtte nõustavale kojale. Inteli klientidest koosneva koja tagasiside oli positiivne ja ettevõtmine pälvis nende heakskiidu. Tollal Inteli turundusjuhina töötanud John Deatherage määrati seejärel tema palvel NUC-i projektijuhiks.

Miniarvutitele pühendatud portaali Liliputing toimetaja Brad Linderi hinnangul oli NUC-ide tootmine Inteli poolt ootamatu samm, sest firma keskendus protsessoritele ja konstrueeris etalonlahendusi teistele ettevõtetele. Endise Inteli toodete turundusinseneri Jason Hoffmani sõnul meenutas Deatherage alatasa, et NUC-id on üks võimalus rohkem protsessoreid müüa. Linderi sõnul eristas Intelit teistest varem miniarvuteid üllitanud firmadest nagu Gigabyte ja ZOTAC süstemaatilisem lähenemine.

 Turule jõudmine 
pisi|vasakul|Müügitulemustest selgus, et NUC-ide sihtrühm ootab laia valiku liidestega miniarvuteid.

Esimene Intel NUC miniarvuti jõudis turule 2013. aasta esimeses kvartalis. Kuni tolle hetkeni oli Intelil tavaks hoida võimalikult suur osa arendustööst ja tootmisest ettevõttes. Kuid põhimõtteliselt kõik NUC-iga seotu toimis allhangete korras – arvutid toodeti Hiinas ja need konstrueeriti Taiwanis. Seetõttu tõdes John Deatherage, et algul tegid Inteli insenerid kohalike inseneridega väga tihedalt koostööd.

Esimesed Ice Canyon ja Box Canyon seeria NUC-id tarniti juba 2012. aasta viimases kvartalis. Box Canyon oli seejuures variant, mida taheti algul ainsana välja lasta. Tollel polnud LAN-liidest, kuid miniarvuti evis samas Wi-Fi-t ja toona vähe tuntud Thunderbolt-liidest. Deatherage'i väitel töötati Ice Canyon välja varuvariandina juhuks, kui Box Canyoni müük pole ootuspärane. Ice Canyon seeria NUC-idel oli oluliselt rohkem liideseid, sealhulgas HDMI-, LAN- ja piisavalt USB-liideseid.

Tarbijate tagasiside oli vastuoluline, eriti radikaalsema Box Canyoni seeria osas. Minimaalse hulga liidestega Box Canyon seeria NUC-e müüdi John Deatherage'i mäletamist mööda ainult 10 000 – Inteli jaoks tühine kogus. Mitmekesise liidestevalikuga Ice Canyon variante müüdi seevastu mõnisada tuhat, mis andis kindluse arendustööga jätkata.

Iga põlvkond tõi uuendusi ja hind, kuju ja elektritarve püsisid paraneva jõudluse juures samad. NUC kavandati kasutamiseks igapäevastes olukordades, kus pole vaja tohutult võimast arvutit. Nõnda uudne toode muutis NUC-ide osakonna töö raskeks, sest Inteli-sugune suurfirma ootas samavõrd suuri müüginumbreid.

 Miniarvutite levik 
pisi|vasakul|Bean Canyon seeria NUC-id olid piisavalt võimsad, et paljud lauaarvuti kasutajad saanuks mõne tolle eksemplariga oma arvuti asendadaLinder, Brad. (16. detsember 2018). Intel Bean Canyon NUC review. Liliputing. Vaadatud 17. veebruaril 2024..

Brad Linderi hinnangul polnud NUC-il kitsast sihtgruppi, pigem oli sihtgrupp vägagi lai. Osad tarbijad asendasid NUC-iga lauaarvuti, teised aga valisid miniarvuti ruumipuuduse tõttu. Tänu madalale müratasemele osutus NUC populaarseks kodukinodes ja ruuterina. Samuti leidis miniarvuti kasutamist tööstuses, olgu siis joogi- või mänguautomaatide käitamiseks või avalikus ruumis ekraanidele pildi kuvamiseks.

NUC-ide turundamise eest vastutanud Deatherage'i väitel oli toodete turundamine pigem järelmõte. Eriti sellele tähelepanu ei pööratud ja turundustegevus piirdus suuresti jaemüüjatele materjalide saatmisega. Meeskond lootis, et ajapikku kujuneb entusiastide ja laiema avalikkuse keskis üldine teadmine NUC-i kohta. Selle huvides tegeles John Deatherage ka siseturundusega, mille käigus saatis ta näiteks NUC-e Inteli juhatuse liikmetele.

NUC-ide konstrueerimisega tegelev osakond ei paistnud Intelis suuruse poolest silma. Aga neilt oodati see-eest uuenduslikke lahendusi ja innovaatilist mõtlemist. Selle ekstreemne näide oli Intel Compute Stick ehk miniarvuti, mis meenutas mõõtmete poolest suuremat sorti mälupulka. 2015. aastal turule tulnud miniarvuti sai tagasihoidliku vastuvõtu osaliseksBuckley, Sean. (22. aprill 2015). Intel Compute Stick Review: Don’t Buy It. Gizmodo. Vaadatud 14. veebruaril 2024. ja nende turustamine lõppes 2020. aasta lõpusIntel. (1. juuni 2020). Product Change Notification. Intel. Vaadatud 14. veebvruaril 2024..

Aja möödudes arenes edasi osade NUC-ide vorm, kuigi algse kuju ja suurusega variandid moodustasid tootevaliku tuumiku. Arvutimänguritele suunatud Skull Canyon seeria nägi ilmavalgust 2016. aastal ja uue miniarvuti korpus oli seniste NUC-ide omadest ligikaudu kaks korda suurembtarunr. (17. märts 2016). Intel Debuts the Skull Canyon Gaming NUC. TechPowerUp. Vaadatud 15. veebruaril 2024.. Samuti olid selle võrra võimekamad miniarvuti protsessor ja graafikaprotsessor.

Märk NUC-i loojate innovaatilisusest oli 2018. aastal turule jõudnud Hades Canyon koodnime kandnud NUC-ide seeriaReichert, Corinne. (7. jaanuar 2018). CES 2018: New Intel core processor adds Radeon RX Vega M graphics. ZDNET. Vaadatud 15. veebruaril 2024.. Hades Canyon oli eriline selle poolest, et lisaks Inteli protsessorile ja tolle integreeritud graafikakaardile oli arvutil veel eraldiseisev AMD Radeon RX Vega M graafikaprotsessor. AMD graafikaprotsessor kasutas seejuures HBM2 mäluBurke, Steve. (11. aprill 2018). Hades Canyon Review: AMD+Intel Pressure NVIDIA (NUC8i7HVK). GamersNexus. Vaadatud 15. veebruaril 2024..

Vastavalt 2018.Armasu, Lucian. (25. juuli 2018). Intel Launches 'Bean Canyon' NUCs With Dialed-Up Performance & TDP. Tom's Hardware. Vaadatud 16. veebruaril 2024. ja 2019. aastalHagedoorn, Hilbert. (13. november 2019). Intel Frost Canyon NUC with Core i3-10110U, i5-10210U and the i7-10710U images and details. guru3d. Vaadatud 16. veebruaril 2024. avalikustatud Bean Canyon ja Frost Canyon NUC-id olid omaduste poolest eriti rikkad. Tehnoloogiaajakirjaniku Brad Linderi hinnangul oligi Bean Canyon seeria funktsionaalsuse, suutlikkuse ja energiatarbe tasakaalu poolest NUC-ide tipp.

 Küllastunud turg 
pisi|vasakul|Lisaks NUC-idele on miniarvutite huvilistel võimalik valida paljude ettevõtete pakkumiste seast.

Kui 2010. aastatel oli Intel sisuliselt miniarvutite turu eestvedaja, siis 2020. aastateks oli konkurentsiolukord muutunud. Klassikaliste konkurentide nagu Gigabyte, MSI ja Zotac kõrval pakkusid Inteli NUC-iga sarnaneva kuju, suuruse ja jõudlusega miniarvuteid paljud Hiina päritolu tootjad. Seetõttu pidi Intel konkurentidest eristumiseks vaeva nägema, kuigi NUC-i kuvand andis neile eelise.

Aastate jooksul tõi Intel turule vägagi erinevaid NUC-e – nii väikese jõudlusega energiasäästlikke ilma ventilaatorita variante kui ka suuremaid miniarvuteid nagu Ghost Canyon seeria. 2020. aastal turule tulnud Ghost Canyon seeria NUC-id mahutasid tavamõõdus graafikakaardi, mida sai lõppkasutaja vahetadaJefferies, Charles. (15. aprill 2020). Intel NUC 9 Extreme Kit (Ghost Canyon) Review. PCMag. Vaadatud 16. veebruaril 2024..

Suurem miniarvutite valik on tarbijatele kasulik, aga Inteli jaoks oli miniarvutite tootmine olemuslik vastuolude allikas. Inteli endine turundusjuht John Deatherage võttis olukorra kokku sõnadega, et Intel konkureeris sisuliselt ettevõtetega, millele too protsessoreid tarnis. Kümme aastat pärast esimese NUC-i turule tulekut olukord lahenes.

Alates Pat Gelsingeri naasmisest Inteli tegevjuhi kohale on firma ümberstruktureerimise käigus müünud tegevussuundi, mis pole otseselt seotud Inteli põhitegevusegaFitch, Asa. (11. oktoober 2022). Intel CEO Pushes to Further Separate Chip-Design, Production Arms. The Wall Street Journal. Vaadatud 16. veebruaril 2024.. 2023. aastal jõudis järg NUC-ide osakonnani, mis müüdi Tawiani päritolu ettevõttele AsusHumphries, Matthew. (19. juuli 2023). Intel Agrees to Let Asus Manufacture and Sell NUCs. PCMag. Vaadatud 16. veebruaril 2024.. Esimesed Asuse konstrueeritud ja toodetud NUC-id tulevad turule 2024. aastal, sealhulgas uue tulijana arvutimänguritele suunatud Asus ROG NUCWright, Arol. (9. jaanuar 2024). The First Tiny NUC PCs From ASUS Have Arrived. How-To Geek. Vaadatud 16. veebruaril 2024..

 Kirjeldus 
pisi|vasakul|Kuigi esineb erandeid, on NUC-ide peamine visuaalne tunnus lihtne ja kompaktne korpus.

NUC-it tooriku komplekti kuuluvad ligikaudu 10 × 10 sentimeetrine (4 × 4 tolli) emaplaat koos sülearvuti protsessoriga, korpus koos radiaatori ja ventilaatoriga, väline toiteplokk ja VESA kinnitusplaat. Samuti müüakse emaplaate, mille saab monteerida vanema asemel juba olemas olevasse korpusesse. Emaplaadiga sobivaid korpuseid müüvad ka kolmandad osapooled nagu Akasa ning kasutaja võib soovi korral osta uue NUC-i emaplaadi ja taaskasutada olemasolevat korpustTyson, Mark. (23. juuni 2023). Akasa Fanless NUC 13 Pro Systems Hit Retail. Tom's Hardware. Vaadatud 19. jaanuaril 2024..

Füüsiliste mõõtmete poolest on teistest NUC-idest suuremad Skull Canyon seeriaga alanud nõudlikumatele kasutajatele mõeldud võimsama jahutussüsteemiga NUC-id. Näiteks Hades Canyon seeria NUC-id varustati juba eraldiseisva sülearvuti graafikakaardiga. Suurimad NUC-id on aga Ghost Canyon seeria NUC-id koos oma järeltulijatega, millel on lauaarvuti graafikakaart. Nood on suuruse poolest võrreldavad tavapäraste väikese korpusega lauaarvutitega.Intel NUC History: Moving Through the Generations. Simply NUC. Vaadatud 17. veebruaril 2024.

Kompaktsus nõuab ohvreid – NUC-ide emaplaadid ei kasuta avatud standardeid ja sülearvutite protsessorid joodetakse emaplaadi soklisse, mistõttu ei ole võimalik protsessorit uuendada. Seega on NUC-id näiteks võrreldes võrdlemisi väikest Mini-ITX emaplaati kasutavate arvutitega oluliselt kompaktsemad, kuid Mini-ITX emaplaadiga arvutite uuendamisvõimalused on tunduvalt laiemadBroekhuijsen, Niels. (22. juuli 2023). What’s The Difference Between Mini-ITX And Intel’s NUC Platform?. Electronic Design. Vaadatud 18. veebruaril 2024..

 Mõju 
pisi|vasakul|NUC-ide kompaktsus lubab neid kasutada erinevates olukordades.

Esimese miniarvuti lanseeris Apple juba 2005. aastal Mac mini vormisMac mini. EveryMac.com. Vaadatud 19. jaanuaril 2024.. NUC-i nähti Inteli vastusena Apple'i pakkumisele, kuigi Inteli seade on Mac minist tunduvalt väiksemWuerthele, Mike, & Owen, Malcolm. (13. jaanuar 2020). Apple Mac mini vs Intel NUC — the lightweights spar. AppleInsider. Vaadatud 19. jaanuaril 2024.. Erinevus on mõistagi tõsiasi, et kui Mac minile installeeritakse MacOS juba tehases, siis NUC-i kasutaja saab alati valida endale sobiva operatsioonisüsteemi Windowsi ja Linuxi distributsioonide seast.

NUC-ide hulgas on ka eksemplare nagu NUC 13 Extreme, mille mõõtmed sarnanevad rohkem pisemat sorti lauaarvuti omadegaNUC 13 Extreme. Asus. Vaadatud 19. jaanuaril 2024.. Ent oma jälje on arvutitööstusele jätnud siiski kompaktsed, 4 × 4 tollise emaplaadiga NUC-id. Kannustatuna Intel NUC-i edust leiab huviline nüüd tohutu valiku erinevaid Taiwani ja Hiina miniarvuteidBurek, John. (12. juuli 2023). Good Night, and Good NUC: Why Intel's Mini-PC Legacy Will Live On. PCMag. Vaadatud 19. jaanuaril 2024..

Tänu väikesele suurusele, paindlikkusele ja võrdlemisi madalale hinnale kasutatakse NUC-e palju kontoritööksFrew, James. (8. mai 2020). What Is an Intel NUC? What to Know and Why You Might Want One. MakeUseOf.com. Vaadatud 19. veebruaril 2024.. Samuti muudab jahutussüsteemi tagasihoidlik helivaljus need miniarvutid sobivaks kodukinos meediamängijaks. Ärivaldkonnas rakendatakse NUC-e digitaalsete siltide ja ekraanide käitamiseks ning tööjaamade, kassaterminalide ja (ääre)serveritenaWhy Mini PCs are Ideal for Industrial Applications. Simply NUC. Vaadatud 19. veebruaril 2024..

 Viited 

 Välislingid 

Kategooria:Intel
Kategooria:Personaalarvutid